Quentéh avèl ma tas de Germénen bout un tamig ér stad de virèt er lonnèd, é oé bet reit dehi er garg-zé a berh hé mammèg, ha honnéh oé bet a nezé, betag en dé deuéhan ag  hé buhé, hé mechir. Mæs ne oé quet bet ag er gueih vugulés-men, ér vechir-zé, avèl men dé én hi, el liessan, ag er vugulion aral. Er péh e hra, casi dalhmad, ma chom er gueih bugulion hemb ou devout hanaùedigueah erbet ag en treu spirituel, ag er péh e sell en inean, e zou rac men dint dispartiet doh en daremprèd ag er bed ha pél dalhmad doh en dud; mæs chetui azé memb er péh e oé bet eid Germénen ur vamen a sclerdér aveid eid (sic) hé spered-hi, hag a hilleih a vénédictioneu ag en Nean. Sèl disprisaploh  ma oé deit de vout dirac deulegad en dud ag er bed-men, dré en arben ag en drougueu hi devoé revé er horv, sèl mui en hum blijé en Eutru-Doué é tiscoein dehi….